**SPOJENÁ ŠKOLA, NÁBR. J. KALINČIAKA 4, 971 01 PRIEVIDZA**

e-mail: skolaoupd@gmail.com

tel.: 046/5423538

**Pokyn riaditeľky Spojenej školy, Nábr. J. Kalinčiaka 4, Prievidza**

**upravujúci podmienky školy na obdobie šk. roka 2020/2021**

 Riaditeľka školy vydáva tento pokyn upravujúci podmienky Spojenej školy, Nábr. J. Kalinčiaka 4, Prievidza na školský rok 2020/2021 vo veciach:

* prevádzky a vnútorného režimu školy,
* podmienkami na zaistenie bezpečnosti a ochrany zdravia žiakov počas výchovno-vzdelávacieho procesu.

**Prevádzka a vnútorný režim školy**

**SEMAFOR – ZELENÁ FARBA – COVID – 19**

Vyučovanie prebieha v priestoroch školy a na zmluvných pracoviskách odborného výcviku podľa rozvrhu.

V prípade, že zmluvné pracovisko oznámi škole zákaz vykonávania odborného výcviku, škola zabezpečí odborný výcvik žiakov v priestoroch školy až do nástupu na zmluvné pracovisko.

Škola zverejnila na vchodových dverách školy, za akých podmienok nemôžu žiaci, pedagogickí, nepedagogickí zamestnanci vstúpiť do budovy školy.

„Ranný filter“: kontrola rúšok, meranie teploty, bezdotyková dezinfekcia rúk. Zabezpečuje zamestnanec ekonomicko-hospodárskeho úseku.

Žiaci sú povinní počas výchovno-vzdelávacieho procesu pravidelne si umývať a dezinfikovať ruky.

Žiaci, pedagogickí a nepedagogickí zamestnanci používajú v priestoroch školy ochranné rúška alebo iné prekrytie úst a nosa.

Zákonný zástupca žiaka je povinný zabezpečiť pre svoje dieťa ochranné rúška. Žiak je povinný od 14. 9. 2020 nosiť rúško všade vo vnútorných priestoroch školy, okrem svojej triedy, ak nie je určené inak z nariadenia ÚVZ SR.

Pedagogickí zamestnanci nosia rúško alebo ochranný štít pri výkone výchovno-vzdelávacieho procesu.

Nepedagogickí zamestnanci nosia rúško alebo ochranný štít v priestoroch školy.

V miestnosti, v ktorej sa zdržujú žiaci, pedagóg zabezpečuje časté vetranie.

Pedagogickí zamestnanci budú využívať vyučovacie hodiny mimo sídla školy.

Po ukončení vyučovacej hodiny v IKT učebni, každý žiak podľa usmernení prítomného pedagóga vydezinfikuje použité zariadenie (klávesnicu, myš, atď.).

Tekuté mydlá s antibakteriálnym účinkom, dezinfekčné prostriedky, papierové utierky sú zabezpečené v každej triede, v priestoroch WC.

Dezinfekciu kľučiek, priestory budovy školy zabezpečuje zamestnanec ekonomicko-hospodárskeho úseku.

V prípade výskytu prejavov COVID-19, bude žiak umiestnený do osobitnej miestnosti – miestnosť výchovného poradenstva, pričom triedny učiteľ alebo zastupujúci triedny učiteľ kontaktuje zákonného zástupcu žiaka.

 Tento pokyn sa môže dopĺňať alebo meniť v súlade s usmerneniami, opatreniami ÚVZ SR, MŠVVaŠ SR v závislosti od vývoja epidemiologickej situácie.

 Pokyn riaditeľky školy nadobúda účinnosť dňa 1. 9. 2020.

V Prievidzi 28. 8. 2020 Ing. Antónia Herková

 riaditeľka školy